ddrg/super_eurlex huggingface dataset:
Úradný vestník L 036 , 12/02/2003 S. 0007 - 0007



Nariadenie Rady (ES) č. 254/2003 z 11. februára 2003, ktorým sa mení a dopĺňa nariadenie (ES) č. 2368/2002, ktorým sa vykonáva certifikačná schéma Kimberleyského procesu pre medzinárodný obchod s neopracovanými diamantmi RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 133, so zreteľom na návrh Komisie, keďže: (1) Je vhodné zabezpečiť, aby ustanovenia upravené nariadením Rady (ES) č. 2368/2002 z 20. decembra 2002, ktorým sa vykonáva certifikačná schéma Kimberleyského procesu pre medzinárodný obchod s neopracovanými diamantmi [1] umožnili členom WTO, ktorí plnia požiadavky certifikačnú schému Kimberleyského procesu, zúčastniť sa na tejto schéme. Preto by sa mal zmeniť a doplniť pojem účastníka, ktorý je vymedzený v článku 2 uvedeného nariadenia a podmienky upravujúce zapísanie do zoznamu účastníkov, ktoré sú uvedené v prílohe II k tomu nariadeniu. (2) Spoločenstvo a všetci ostatní účastníci, ktorí sú vymenovaní v prílohe II k nariadeniu (ES) č. 2368/2002 splnili požiadavky certifikačnej schémy Kimberleyského procesu takým spôsobom, že plné uplatňovanie všetkých ustanovení uvedeného nariadenia nepovedie k vážnemu narušeniu medzinárodného obchodu s neopracovanými diamantmi. (3) Boli predložené dostatočné dôkazy, že tieto požiadavky budú splnené do 1. februára 2003. Odklad účinnosti týchto ustanovení by sa mal preto od toho dňa zrušiť, PRIJALA TOTO NARIADENIE: Článok 1 Nariadenie (ES) č. 2368/2002 sa mení a dopĺňa takto: 1. Nahrádza sa článok 2 písm. c), ktoré znie: "c) "účastník" je ktorákoľvek štátna, regionálna hospodárska integračná organizácia, člen WTO alebo samostatné colné územie, ktoré spĺňajú požiadavky certifikačnej schémyKP a sú vymenovaní v prílohe II;" 2. Nahrádza sa článok 20, ktorý znie: "Článok 20 Komisia môže na základe relevantných informácií poskytnutých predsedovi certifikačnej schémy KP a/alebo účastníkmi zmeniť a doplniť zoznam účastníkov a ich príslušných orgánov." 3. Nahrádza sa článok 29 ods. 3, ktorý znie: "3. Články 3, 4, 5, 10, 11, 12, 13, 14, 15 a 18 sa uplatňujú od 1. februára 2003." Článok 2 Toto nariadenie nadobúda účinnosť deň po jeho uverejnení v Úradnom vestníku Európskej únie. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 11. februára 2003 Za Radu predseda G. Papandreou [1] Ú. v. ES L 358, 31.12.2002, s. 28. Nariadenie zmenené a doplnené nariadením Komisie (ES) č. 257/2003. --------------------------------------------------
Úradný vestník L 046 , 20/02/2003 S. 0006 - 0006



Nariadenie Rady (ES) č. 313/2003 z 18. februára 2003, ktorým sa predlžuje uplatňovanie nariadenia (ES) č. 310/2002 o niektorých reštriktívnych opatreniach voči Zimbabwe RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej články 60 a 301, so zreteľom na spoločnú pozíciu Rady 2003/115/SZPB z 18. februára 2003, ktorou sa mení, dopĺňa a predlžuje účinnosť spoločnej pozície 2002/145/SZPB o reštriktívnych opatreniach voči Zimbabwe [1], so zreteľom na návrh Komisie, keďže: (1) Nariadenie (ES) č. 310/2002 z 18. februára 2002 o niektorých reštriktívnych opatreniach voči Zimbabwe [2] stráca účinnosť 20. februára 2003 a článok 13 uvedeného nariadenia výslovne uvádza možnosť predĺženia jeho uplatňovania. (2) Situácia v Zimbabwe, kde aj naďalej dochádza k vážnemu porušovaniu ľudský práv a slobody názoru, združovania a pokojného zhromažďovania, sa aj naďalej zhoršuje. (3) V súvislosti s tým spoločná pozícia 2003/115/SZPB ustanovuje predĺženie účinnosti niektorých opatrení, ktoré sú ustanovené spoločnou pozíciou 2002/145/SZPB z 18. februára 2002 o reštriktívnych opatreniach voči Zimbabwe [3], do 20. februára 2004. Tieto opatrenia obsahujú najmä zmrazenie finančných prostriedkov, finančných aktív alebo hospodárskych zdrojov jednotlivých členov vlády a fyzických a právnických osôb s nimi spojených, ako aj zákaz vývozu zariadení, ktoré by sa mohli použiť na vnútorné represie, ale aj zákaz odborného technického poradenstva, pomoci alebo odbornej prípravy, ktoré sa týkajú vojenských činností. (4) Preto je potrebné predĺžiť uplatňovanie nariadenia (ES) č. 310/2002 o ďalších 12 mesiacov, PRIJALA TOTO NARIADENIE: Článok 1 Obdobie uplatňovania nariadenia (ES) č. 310/2002 sa predlžuje o 12 mesiacov, to znamená do 20. februára 2004, pokiaľ sa obdobie jeho uplatňovania nepredĺži. Článok 2 Toto nariadenie nadobúda účinnosť dňom jeho uverejnenia v Úradnom vestníku Európskej únie. Uplatňuje sa od 21. februára 2003. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 18. februára 2003 Za Radu Predseda N. Christodoulakis [1] Ú. v. EÚ L 46, 20.2.2003, s. 30. [2] Ú. v. ES L 50, 21.2.2002, s. 4. Nariadenie naposledy zmenené a doplnené nariadením Komisie (ES) č. 1643/2002 (Ú. v. ES L 247, 14.9.2002, s. 22). [3] Ú. v. ES L 50, 21.2.2002, s. 1. Spoločná pozícia naposledy zmenená a doplnená rozhodnutím Rady 2002/754/SZPB (Ú. v. ES L 247, 14.9.2002, s. 56). --------------------------------------------------
Úradný vestník L 053 , 28/02/2003 S. 0033 - 0034



Nariadenie Rady (ES) č. 370/2003 z 27. februára 2003, ktorým sa štrnástykrát mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usámom bin Ládinom, sieťou Al-Qaida a Talibanom a zrušuje nariadenie Rady (ES) č. 467/2001 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usámom bin Ládinom, sieťou Al-Qaida a Talibanom a zrušuje nariadenie Rady (ES) č. 467/2001, ktoré zakazuje vývoz určitého tovaru a služieb do Afganistanu, posilňuje zákaz letov a rozširuje zmrazenie finančných prostriedkov a ďalších finančných zdrojov vo vzťahu k Talibanu v Afganistane [1], naposledy zmenené a doplnené nariadením (ES) č. 350/2003 [2], najmä na jeho článok 7 ods. 1 prvú zarážku, keďže: (1) Príloha I k nariadeniu (ES) č. 881/2002 uvádza zoznam osôb, skupín a subjektov, na ktoré sa vzťahuje zmrazenie finančných prostriedkov a hospodárskych zdrojov podľa uvedeného nariadenia. (2) Sankčný výbor rozhodol 20. februára 2003 o zmene a doplnení zoznamu osôb, skupín a subjektov, ktorých finančné prostriedky a hospodárske zdroje by sa mali zmraziť. Preto by sa mala príloha I s ohľadom na uvedené zmeniť a doplniť. (3) S cieľom zabezpečiť, že opatrenia ustanovené v tomto nariadení sú účinné, toto nariadenie musí bezodkladne nadobudnúť účinnosť, PRIJALA TOTO NARIADENIE: Článok 1 Príloha I k nariadeniu (ES) č. 881/2002 sa týmto mení a dopĺňa v súlade s prílohou k tomuto nariadeniu. Článok 2 Toto nariadenie nadobúda účinnosť deň po jeho uverejnení v Úradnom vestníku Európskej únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 27. februára 2003 Za Komisiu Christopher Patten člen Komisie [1] Ú. v. ES L 139, 29.5.2002, s. 9. [2] Ú. v. EÚ L 51, 26.2.2003, s. 19. -------------------------------------------------- PRÍLOHA Príloha I k nariadeniu (ES) č. 881/2002 sa mení a dopĺňa takto: Do záhlavia "Právnické osoby, skupiny a subjekty" sa dopĺňa tento údaj: Lajnat Al Daawa Al Islamiya --------------------------------------------------
Úradný vestník L 051 , 26/02/2003 S. 0019 - 0020



Nariadenie Rady (ES) č. 350/2003 z 25. februára 2003, ktorým sa po trinástykrát mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usámom bin Ládinom, sieťou Al-Qaida a Talibanom a zrušuje nariadenie Rady (ES) č. 467/2001 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usámom bin Ládinom, sieťou Al-Qaida a Talibanom a zrušuje nariadenie Rady (ES) č. 467/2001, ktoré zakazuje vývoz určitého tovaru a služieb do Afganistanu, posilňuje zákaz letov a rozširuje zmrazenie finančných prostriedkov a ďalších finančných zdrojov vo vzťahu k Talibanu v Afganistane [1], naposledy zmenené a doplnené nariadením (ES) č. 342/2003 [2], najmä na jeho článok 7 ods. 1 prvú zarážku, keďže: (1) Príloha I k nariadeniu (ES) č. 881/2002 uvádza zoznam osôb, skupín a subjektov, na ktoré sa vzťahuje zmrazenie finančných prostriedkov a hospodárskych zdrojov podľa uvedeného nariadenia. (2) Sankčný výbor rozhodol 24. februára 2003 o zmene a doplnení zoznamu osôb, skupín a subjektov, ktorých finančné prostriedky a hospodárske zdroje by sa mali zmraziť, a preto by sa mala príloha I vzhľadom na uvedené zmeniť a doplniť. (3) S cieľom zabezpečiť, že opatrenia ustanovené v tomto nariadení sú účinné, toto nariadenie musí bezodkladne nadobudnúť účinnosť, PRIJALA TOTO NARIADENIE: Článok 1 Príloha I k nariadeniu (ES) č. 881/2002 sa týmto mení a dopĺňa v súlade s prílohou k tomuto nariadeniu. Článok 2 Toto nariadenie nadobúda účinnosť deň po jeho uverejnení v Úradnom vestníku Európskej únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 25. februára 2003 Za Komisiu Christopher Patten člen Komisie [1] Ú. v. ES L 139, 29.5.2002, s. 9. [2] Ú. v. EÚ L 49, 22.2.2003, s. 13. -------------------------------------------------- PRÍLOHA Príloha I k nariadeniu (ES) č. 881/2002 sa mení a dopĺňa takto: Do záhlavia "Právnické osoby, skupiny a subjekty" sa dopĺňa tento údaj: Ansar al-Islam (alias Devotees of Islam, Jund al-Islam, Soldiers of Islam, Kurdistan Supporters of Islam, Supporters of Islam in Kurdistan, Followers of Islam in Kurdistan, Kurdistan Taliban); miesto: severovýchodný Irak. --------------------------------------------------
Úradný vestník L 062 , 06/03/2003 S. 0018 - 0018



Nariadenie Komisie (ES) č. 411/2003 z 5. marca 2003, ktorým sa mení a dopĺňa nariadenie (ES) č. 805/1999, ktorým sa ustanovujú niektoré opatrenia na vykonávanie nariadenia Rady (ES) č. 718/1999 o pláne kapacity flotily spoločenstva na podporu vnútrozemskej vodnej dopravy KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 718/1999 z 29. marca 1999 o pláne kapacity flotily spoločenstva na podporu vnútrozemskej vodnej dopravy [1] a najmä na jeho článok 7, keďže: (1) Komisia, podľa nariadenia (ES) č. 718/1999 a po konzultácii s členskými štátmi a organizáciami, ktoré zastupujú vnútrozemskú vodnú dopravu na úrovni spoločenstva, stanovila pomery pravidla "staré za nové" pre lode prepravujúce suchý náklad, cisternové lode a tlačné lode. (2) Nariadenie Komisie (ES) č. 805/1999 zo 16. apríla 1999, ktorým sa ustanovujú niektoré opatrenia na vykonávanie nariadenia Rady (ES) č. 718/1999 [2], stanovilo pomery pravidla "staré za nové" platné od 29. apríla 1999. (3) Tieto pomery sa musia stále znižovať, aby sa dostali čo možno najrýchlejšie a v pravidelných etapách na nulu, najneskôr do 29. apríla 2003 podľa článku 4 ods. 2 nariadenia (ES) č. 718/1999. (4) Pomery "staré za nové" boli znížené v roku 2000, 2001 a 2002 nariadením Komisie (ES) č. 1532/2000 [3], nariadením Komisie (ES) č. 997/2001 [4] a nariadením Komisie (ES) č. 336/2002 [5]. (5) Pomery pravidla "staré za nové" teraz musia klesnúť na nulu pre lode prepravujúce suchý náklad, cisternové lode a tlačné lode s účinnosťou od 29. apríla 2003, v súlade s druhou vetou článku 4 ods. 2 nariadenia (ES) č. 718/1999. (6) Je preto potrebné príslušne zmeniť a doplniť nariadenie (ES) č. 805/1999. (7) Opatrenia ustanovené v tomto nariadení boli predmetom konzultácií v rámci Skupiny odborníkov na politiku kapacity a podpory flotíl spoločenstva, zriadenej podľa článku 6 nariadenia (ES) č. 805/1999, PRIJALA TOTO NARIADENIE: Článok 1 Nariadenie (ES) č. 805/1999 sa týmto mení a dopĺňa takto: 1. v článku 4 ods. 1 sa pomer "0,30:1" nahrádza pomerom "0:1"; 2. v článku 4 ods. 2 sa pomer "0,45:1" nahrádza pomerom "0:1"; 3. v článku 4 ods. 3 sa pomer "0,125:1" nahrádza pomerom "0:1". Článok 2 Toto nariadenie nadobúda účinnosť 29. apríla 2003. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 5. marca 2003 Za Komisiu Loyola De Palacio podpredseda [1] Ú. v. ES L 90, 2.4.1999, s. 1. [2] Ú. v. ES L 102, 17.4.1999, s. 64. [3] Ú. v. ES L 175, 14.7.2000, s. 74. [4] Ú. v. ES L 142, 29.5.2001, s. 18. [5] Ú. v. ES L 53, 23.2.2002, s. 11. --------------------------------------------------
Úradný vestník L 062 , 06/03/2003 S. 0024 - 0025



Nariadenie Komisie (ES) č. 414/2003 z 5. marca 2003, ktorým sa po pätnástykrát mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usámom bin Ládinom, sieťou Al-Qaida a Talibanom a zrušuje nariadenie Rady (ES) č. 467/2001 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usámom bin Ládinom, sieťou Al-Qaida a Talibanom a zrušuje nariadenie Rady (ES) č. 467/2001, ktoré zakazuje vývoz určitého tovaru a služieb do Afganistanu, posilňuje zákaz letov a rozširuje zmrazenie finančných prostriedkov a ďalších finančných zdrojov vo vzťahu k Talibanu v Afganistane [1], naposledy zmenené a doplnené nariadením Komisie (ES) č. 370/2003 [2], a najmä na jeho článok 7 ods. 1 prvá zarážka, keďže: (1) Príloha I k nariadeniu (ES) č. 881/2002 uvádza zoznam osôb, skupín a subjektov, na ktoré sa vzťahuje zmrazenie finančných prostriedkov a hospodárskych zdrojov podľa uvedeného nariadenia. (2) Sankčný výbor Bezpečnostnej rady Organizácie Spojených národov rozhodol 4. marca 2003 o zmene a doplnení zoznamu osôb, skupín a subjektov, ktorých finančné prostriedky a hospodárske zdroje by sa mali zmraziť; preto by sa mala príloha I vzhľadom na uvedené zmeniť a doplniť. (3) S cieľom zabezpečiť, že opatrenia ustanovené v tomto nariadení sú účinné, toto nariadenie musí bezodkladne nadobudnúť účinnosť, PRIJALA TOTO NARIADENIE: Článok 1 Príloha I k nariadeniu (ES) č. 881/2002 sa týmto mení a dopĺňa v súlade s prílohou k tomuto nariadeniu. Článok 2 Toto nariadenie nadobúda účinnosť dňom jeho uverejnenia v Úradnom vestníku Európskej únie. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 5. marca 2003 Za Komisiu Christopher Patten člen Komisie [1] Ú. v. ES L 139, 29.5.2002, s. 9. [2] Ú. v. EÚ L 53, 28.2.2003, s. 33. -------------------------------------------------- PRÍLOHA Príloha I k nariadeniu (ES) č. 881/2002 sa mení a dopĺňa takto: Pod názov "Právnicke osoby, skupiny a subjekty" sa dopĺňajú tieto záznamy, ktoré znejú: - Islamic International Brigade (alias the Islamic Peacekeeping Brigade, the Islamic Peacekeeping Army, the International Brigade, Islamic Peacekeeping Battalion, International Battalion, Islamic Peacekeeping International Brigade), - Special Purpose Islamic Regiment (alias the Islamic Special Purpose Regiment, the al-Jihad-Fisi-Sabililah Special Islamic Regiment), - Riyadus-Salikhin Reconnaissance and Sabotage Battalion of Chechen Martyrs (alias Riyadus-Salikhin Reconnaissance and Sabotage Battalion, Riyadh-as-Saliheen, the Sabotage and Military Surveillance Group of the Riyadh al-Salihin Martyrs, Firqat al-Takhrib wa al-Istitla al-Askariyah li Shuhada Riyadh al-Salihin). --------------------------------------------------
Úradný vestník L 049 , 22/02/2003 S. 0013 - 0014



Nariadenie Komisie (ES) č. 342/2003 z 21. februára 2003, ktorým sa po dvanástykrát mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usámom bin Ládinom, sieťou Al-Qaida a Talibanom a zrušuje nariadenie Rady (ES) č. 467/2001 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usámom bin Ládinom, sieťou Al-Qaida a Talibanom a zrušuje nariadenie Rady (ES) č. 467/2001, ktoré zakazuje vývoz určitého tovaru a služieb do Afganistanu, posilňuje zákaz letov a rozširuje zmrazenie finančných prostriedkov a ďalších finančných zdrojov vo vzťahu k Talibanu v Afganistane [1], naposledy zmenené a doplnené nariadením Komisie (ES) č. 244/2003 [2] a najmä na jeho článok 7 ods. 1 prvú zarážku, keďže: (1) Príloha I k nariadeniu (ES) č. 881/2002 uvádza zoznam osôb, skupín a subjektov, na ktoré sa vzťahuje zmrazenie finančných prostriedkov a hospodárskych zdrojov podľa uvedeného nariadenia. (2) Sankčný výbor Bezpečnostnej rady Organizácie Spojených národov rozhodol 20. februára 2003 o zmene a doplnení zoznamu osôb, skupín a subjektov, ktorých finančné prostriedky a hospodárske zdroje by sa mali zmraziť; preto by sa mala príloha I vzhľadom na uvedené zmeniť a doplniť. (3) S cieľom zabezpečiť, že opatrenia ustanovené v tomto nariadení sú účinné, toto nariadenie musí bezodkladne nadobudnúť účinnosť, PRIJALA TOTO NARIADENIE: Článok 1 Príloha I k nariadeniu (ES) č. 881/2002 sa týmto mení a dopĺňa v súlade s prílohou k tomuto nariadeniu. Článok 2 Toto nariadenie nadobúda účinnosť dňom jeho uverejnenia v Úradnom vestníku Európskej únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 21. februára 2003 Za Komisiu Christopher Patten člen Komisie [1] Ú. v. ES L 139, 29.5.2002, s. 9. [2] Ú. v. EÚ L 33, 8.2.2003, s. 28. -------------------------------------------------- PRÍLOHA Príloha I k nariadeniu (ES) č. 881/2002 sa mení a dopĺňa takto: Pod názov "Fyzické osoby" sa dopĺňa tento záznam, ktorý znie: Hekmatyar, Gulbuddin (alias Gulabudin Hekmatyar, Golboddin Hikmetyar, Gulbuddin Khekmatiyar, Gulbuddin Hekmatiar, Gulbuddin Hekhmartyar, Gulbudin Hekmetyar), dátum narodenia: 1. august 1949, miesto narodenia: provincia Konduz, Afganistan. --------------------------------------------------
Úradný vestník L 078 , 25/03/2003 S. 0001 - 0002



Nariadenie Rady (ES) č. 527/2003 zo 17. marca 2003, ktorým sa povoľuje ponuka a dodávka niektorých vín dovezených z Argentíny určených na priamu ľudskú spotrebu a ktoré pravdepodobne podstúpili enologické procesy nestanovené v nariadení (ES) č. 1493/1999 RADA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1493/1999 zo 17. mája 1999 o spoločnej organizácii trhu s vínom [1] a najmä na jeho článok 45 ods. 2, so zreteľom na návrh Komisie, keďže: (1) článok 45 ods. 1 nariadenia (ES) č. 1493/1999 ponúka možnosť prijatia odchýlok pre dovezené výrobky, ktoré boli podrobené enologickým praktikám nepovoleným pravidlami spoločenstva; (2) vína vyrobené na území Argentíny môžu byť okyslené kyselinou jablčnou, čo je enologická praktika, ktorá nie je pravidlami spoločenstva povolená; (3) sa v súčasnosti vedú rokovania medzi spoločenstvom, reprezentovaným Komisiou, a Argentínou ohľadom dohody o obchode s vínom. Tieto zahŕňajú najmä príslušné enologické procesy oboch strán a ochranu zemepisných názvov; (4) s cieľom zaistiť pokračujúci hladký vývoj týchto rokovaní by sa mala povoliť odchýlka, ktorou sa povoľuje pridanie jablčnej kyseliny do vín vyprodukovaných na území Argentíny a dovezených do spoločenstva, až do vstupu do platnosti dohody vyplývajúcej z uvedených rokovaní, avšak najneskôr do 30. septembra 2003; (5) vzhľadom na to, že víno z Argentíny obsahujúce kyselinu jablčnú je už prítomné na území spoločenstva, uplatňovanie odchýlky na tieto vína by sa malo rozšíriť, PRIJALA TOTO NARIADENIE: Článok 1 1. Odlišne od článku 45 ods. 1 nariadenia (ES) č. 1493/1999 môžu byť na priamu ľudskú spotrebu v spoločenstve ponúknuté alebo dodané výrobky, na ktoré sa vzťahujú číselné znaky KN 220410, 220421, 220429 a 22043010 a ktoré pochádzajú z hrozna získaného a vyprodukovaného na území Argentíny, do ktorých mohla byť, v súlade s argentínskymi ustanoveniami, počas výrobných procesov pridaná kyselina jablčná. Toto povolenie je však platné iba do vstupu do platnosti dohody vyplývajúcej z rokovaní s Argentínou ohľadom dohody o obchode s vínom, zahŕňajúce najmä enologické praktiky a ochranu zemepisných označení, a najneskôr do 30. septembra 2003. Toto povolenie taktiež zahŕňa argentínske vína uvedené v tomto odseku dovezené do spoločenstva od 1. januára 2001. 2. Členské štáty nesmú zakázať ponuku alebo dodávku vína na priamu ľudskú spotrebu, pochádzajúceho z hrozna získaného a vyprodukovaného na území Argentíny v súlade s ustanoveniami platnými v tejto krajine, z takého dôvodu, že do neho bola pridaná kyselina jablčná. Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskej únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 17. marca 2003 Za Radu predseda G. Drys [1] Ú. v. ES L 179, 14.7.1999, s. 1. Nariadenie naposledy zmenené a doplnené nariadením (ES) č. 2585/2001 (Ú. v. ES L 345, 29.12.2001, s. 10). --------------------------------------------------
Úradný vestník L 082 , 29/03/2003 S. 0032 - 0032



Nariadenie Komisie (ES) č. 578/2003 z 28. marca 2003, ktorým sa ustanovuje výnimka od nariadenia (ES) č. 174/1999, ktorým sa ustanovujú určité podrobné pravidlá na uplatňovanie nariadenia Rady (ES) č. 804/68, pokiaľ ide o vývozné licencie a vývozné náhrady pre mlieko a mliečne výrobky KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1255/1999 zo 17. mája 1999 o spoločnej organizácii trhu s mliekom a mliečnymi výrobkami [1], naposledy zmenené a doplnené nariadením Komisie (ES) č. 509/2002 [2], najmä na jeho článok 30 ods. 1, keďže: (1) článok 20a nariadenia Komisie (ES) č. 174/1999 [3], naposledy zmeneného a doplneného nariadením (ES) č. 186/2003 [4], ustanovuje pravidlá na správu kvóty sušeného mlieka určenú na vývoz do Dominikánskej republiky podľa memoranda o porozumení medzi Európskym spoločenstvom a Dominikánskou republikou, schváleného rozhodnutím Rady 98/486/ES [5]. V dôsledku ťažkostí pri používaní uvedeného memoranda, ktoré by mohli vyústiť k zmene súčasného režimu, je potrebné odložiť lehotu na podanie žiadostí s ohľadom na uvedené kvóty v období od 1. júla 2003 do 30. júna 2004; (2) opatrenia stanovené v tomto nariadení sú v súlade so stanoviskom Riadiaceho výboru pre mlieko a mliečne výrobky, PRIJALA TOTO NARIADENIE: Článok 1 Odlišne od článku 20a ods. 7 nariadenia (ES) č. 174/1999 sa žiadosti o licencie na obdobie od 1. júla 2003 do 30. júna 2004 podávajú od 1. do 10. mája 2003. Článok 2 Toto nariadenie nadobúda účinnosť na nasledujúci deň od jeho uverejnenia v Úradnom vestníku Európskej Únie. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 28. marca 2003 Za Komisiu Franz Fischler člen Komisie [1] Ú. v. ES L 160, 26.6.1999, s. 48. [2] Ú. v. ES L 79, 22.3.2002, s. 15. [3] Ú. v. ES L 20, 27.1.1999, s. 8. [4] Ú. v. ES L 27, 1.2.2003, s. 11. [5] Ú. v. ES L 218, 6.8.1998, s. 45. --------------------------------------------------